CELEX: 32017D2173
Language: el
Date: 2017-11-20 00:00:00
Title: Εκτελεστική απόφαση (ΕΕ) 2017/2173 της Επιτροπής, της 20ής Νοεμβρίου 2017, για την τροποποίηση του παραρτήματος II της απόφασης 2008/185/ΕΚ όσον αφορά την έγκριση προγράμματος ελέγχου για την εκρίζωση της νόσου του Aujeszky στην περιφέρεια Lombardia στην Ιταλία [κοινοποιηθείσα υπό τον αριθμό C(2017) 7587] (Κείμενο που παρουσιάζει ενδιαφέρον για τον ΕΟΧ )

22.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/26
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2173 ΤΗΣ ΕΠΙΤΡΟΠΉΣ
   της 20ής Νοεμβρίου 2017
   για την τροποποίηση του παραρτήματος II της απόφασης 2008/185/ΕΚ όσον αφορά την έγκριση προγράμματος ελέγχου για την εκρίζωση της νόσου του Aujeszky στην περιφέρεια Lombardia στην Ιταλία
   
      
         [κοινοποιηθείσα υπό τον αριθμό C(2017) 7587]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 64/432/ΕΟΚ καθορίζει κανόνες για το ενδοενωσιακό εμπόριο χοιροειδών. Το άρθρο 9 της εν λόγω οδηγίας προβλέπει ότι τα κράτη μέλη που εφαρμόζουν υποχρεωτικό εθνικό πρόγραμμα ελέγχου για τη νόσο του Aujeszky στο σύνολο ή σε τμήμα του εδάφους τους μπορούν να υποβάλουν το πρόγραμμά τους στην Επιτροπή για έγκριση. Το άρθρο προβλέπει επίσης ότι μπορεί να απαιτούνται πρόσθετες εγγυήσεις για το ενδοενωσιακό εμπόριο χοιροειδών.
            
         
               (2)
            
            
               Η απόφαση 2008/185/ΕΚ της Επιτροπής (2) ορίζει συμπληρωματικές εγγυήσεις για τις μετακινήσεις χοίρων μεταξύ των κρατών μελών. Οι εν λόγω εγγυήσεις συνδέονται με την κατάταξη των κρατών μελών ανάλογα με το καθεστώς τους όσον αφορά τη νόσο του Aujeszky. Στο παράρτημα II της απόφασης 2008/185/ΕΚ παρατίθενται τα κράτη μέλη ή οι περιφέρειές τους όπου εφαρμόζονται εγκεκριμένα εθνικά προγράμματα ελέγχου για την εκρίζωση της νόσου του Aujeszky.
            
         
               (3)
            
            
               Η Ιταλία υπέβαλε στην Επιτροπή δικαιολογητικά έγγραφα για την έγκριση του εθνικού της προγράμματος ελέγχου για την εκρίζωση της νόσου του Aujeszky στην περιφέρεια Lombardia και για τη δέουσα συμπερίληψη της εν λόγω περιφέρειας στο παράρτημα II της απόφασης 2008/185/ΕΚ. Μετά την αξιολόγηση των δικαιολογητικών, η περιφέρεια Lombardia θα πρέπει να συμπεριληφθεί στο παράρτημα II της απόφασης 2008/185/ΕΚ. Ως εκ τούτου, το παράρτημα II της απόφασης 2008/185/ΕΚ θα πρέπει να τροποποιηθεί αναλόγως.
            
         
               (4)
            
            
               Συνεπώς, η απόφαση 2008/185/ΕΚ θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2008/185/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Νοεμβρίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ 121 της 29.7.1964, σ. 1977.
   
      (2)  Απόφαση 2008/185/ΕΚ της Επιτροπής, της 21ης Φεβρουαρίου 2008, για παροχή συμπληρωματικών εγγυήσεων κατά το ενδοκοινοτικό εμπόριο χοίρων όσον αφορά τη νόσο Aujeszky (ψευδολύσσα) και για τα κριτήρια σχετικά με την παροχή στοιχείων γι' αυτή τη νόσο (ΕΕ L 59 της 4.3.2008, σ. 19).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ II
            
               Κράτη μέλη ή περιφέρειές τους όπου εφαρμόζονται εγκεκριμένα εθνικά προγράμματα ελέγχου για την εκρίζωση της νόσου του Aujeszky
            
            
                        Κωδικός ISO
                     
                     
                        Κράτος μέλος
                     
                     
                        Περιφέρειες
                     
                  
                        ES
                     
                     
                        Ισπανία
                     
                     
                        Όλες οι περιφέρειες
                     
                  
                        IT
                     
                     
                        Ιταλία
                     
                     
                        Περιφέρεια Friuli-Venezia Giulia
                        Περιφέρεια Veneto
                        Περιφέρεια Lombardia
                     
                  
                        LT
                     
                     
                        Λιθουανία
                     
                     
                        Όλες οι περιφέρειες
                     
                  
                        PL
                     
                     
                        Πολωνία
                     
                     
                        Βοεβοδάτο dolnośląskie: όλες οι powiaty·
                        Βοεβοδάτο kujawsko-pomorskie: όλες οι powiaty·
                        Βοεβοδάτο lubelskie: όλες οι powiaty·
                        Βοεβοδάτο lubuskie: όλες οι powiaty·
                        Βοεβοδάτο łódzkie: όλες οι powiaty·
                        Βοεβοδάτο małopolskie: όλες οι powiaty·
                        Βοεβοδάτο mazowieckie: όλες οι powiaty·
                        Βοεβοδάτο opolskie: όλες οι powiaty·
                        Βοεβοδάτο podkarpackie: όλες οι powiaty·
                        Βοεβοδάτο podlaskie: οι powiaty grajewski, kolneński, łomżyński, Łomża, wysokomazowiecki, zambrowski·
                        Βοεβοδάτο pomorskie: όλες οι powiaty·
                        Βοεβοδάτο śląskie: όλες οι powiaty·
                        Βοεβοδάτο świętokrzyskie: όλες οι powiaty·
                        Βοεβοδάτο warmińsko-mazurskie: όλες οι powiaty·
                        Βοεβοδάτο wielkopolskie: όλες οι powiaty·
                        Βοεβοδάτο zachodniopomorskie: όλες οι powiaty.
                     
                  »